BREAKING NEWS! EXISTĂ ALEPH NEWS! Canalul de ştiri emite de azi, 1 septembrie.
Aleph News este primul canal de social television din seria Aleph, concepută de Adrian Sârbu. Aleph News este dedicat spectatorului smart, educat şi suficient material. Cel care vrea să ştie. Conţinutul canalului oglindeşte sfera intereselor acestui target. Programele de ştiri şi de analiză sunt create după obiceiurile de consum ale Smartului.
Aleph, imaginat de scriitorul Jorge Luis Borges, este o sferă miraculoasă, în care, din orice punct te uiţi, vezi tot universul în timp şi spaţiu. Adrian Sârbu vede în Aleph o ipostaziere a internetului de astăzi şi o convergenţă a universurilor interior şi exterior ale omului contemporan.Echipa de jurnalişti reuneşte atât nume cunoscute care au lucrat cu Adrian Sârbu în ultimii 25 de ani – Costi Mocanu, Felix Drăghici, Bogdan Hofbauer, Lucian Nemoiu, Răzvan Hriscu, Cristina Airabedian, Vlad Craioveanu, Lică Molan, Radu Badiu, Georgiana Dulgheru, Augustin Stochiţă, Dan Pavel, Irina Ursu, Mihaela Măncilă, Monica Mihai, Oana Despa, Cătălin Condruţ, Raisa Humeniuc, Ana-Maria Rus, Mădălina Bucur, Raluca Maniţă, dar şi colaboratori noi: Ion Cristoiu, Marius Tucă, Ioana Ţigănilă, Ioana Voicu, Iulia Maria, Andreea Perminova, Angela Carp, Nadina Zisu, Tatiana Lipchin, Tora Apetrii şi Andrei Tomescu.Canalul poate fi urmărit pe reţelele de cablu şi satelit: Vodafone, Telekom, Orange, INES şi NextGen, cât şi online: pe site-ul www.alephnews.ro, Facebook, Instagram şi Youtube.Pentru mobil, Aleph News este formatat 9:16, similar Instagram-ului.Adrian Sârbu: “Aleph News e un proiect al secolului 21. El îşi va crea propria piaţă: consumatorii de informaţie şi entertainment de pe mobil, cei care au abandonat sau au fost abandonaţi de televiziunea tradiţională. Ei aşteaptă să retrăiască experienţa informaţiei fuzionate cu entertainment-ul, în noua eră a social media. Pentru ei, Aleph News va fi (ne)aşteptatul Breaking News.".